Arpine Hovhannisyan

Arpine Hovhannisyan (; e lindur më 4 dhjetor 1983) është një politikane armene, juriste, ish-Ministre e Drejtësisë së Republikës së Armenisë, dhe aktualisht një nga nënkryetarët e Kuvendit Kombëtar të Republikës së Armenisë. Hovhannisyan është gjithashtu femra e parë që ndonjëherë ka mbajtur pozitën e Ministrit të Drejtësisë në Armeni. 

 Jeta e hershme 
Arpine Hovhannisyan ka lindur më 4 dhjetor 1983 në Yerevan, Republika Socialiste Sovjetike e Armenisë.

 Arsimi 

 2000-2004 – Studioi dhe u diplomua nga Universiteti Shtetëror i Jerevanit, Fakulteti i drejtësisë.
 2004-2006 – Mori diplomën e saj të magjistraturës nga Universiteti Shtetëror i Jerevanit.
 2006-2009 – Studimet pasuniversitar i përfundoj në Universitetin Shtetëror të Jerevanit. Kandidati i Shkencave Juridike.

 Karriera 

 2003-2006 - Specialiste e kategorisë së parë të Divizionit të Reformave të Shërbimit Ekzekutiv Penal të Departamentit të Reformave Gjyqësore të Shtabit të Ministrisë së Drejtësisë të Republikës së Armenisë.
 2006-2007 – Udhëheqëse specialist.
 2007 – Ligjëruese në Departamentin e të Drejtës Civile të Universitetit Shtetëror të Jerevanit.
 2007-2008 – Zëvendës Shef e Departamentit të Shqyrtimit të Akteve Ligjore të Shtabit të Ministrisë së Drejtësisë të Republikës së Armenisë.
 19 maj 2008 - 30 shtator 2008 - Ndihmëse e Shefit të Shtabit të Presidentit të Republikës së Armenisë.
 2008-2011 - Këshilltare e Kryetarit të Asamblesë Kombëtare.
 6 maj, 2012 - Zgjidhet Deputete e Asamblesë Kombëtare me sistemin zgjedhor proporcional nga Partia Republikane e Armenisë.
 Shtator 4, 2015 – Presidenti Serzh Sargsyan i Armenisë nënshkroi një dekret për emërimin e Arpine Hovhannisyan si Ministre e Drejtësisë.
 2 prill 2017 - Zgjidhet Deputete e Asamblesë Kombëtare nga Partia Republikane e Armenisë në zgjedhje mbarëkombëtare.
 19 maj 2017 - Zgjidhet nënkryetare e Kuvendit Kombëtar RA. 73 deputetë votuan në favor të Arpine Hovhannisyan, 22 kundër tyre. 100 deputetë morën pjesë në votim, me 5 fletëvotime të shpallura të pavlefshme. 

 Jeta personale 
Arpine Hovhannisyan është e pamartuar. Ajo është përkrahëse e përfshirjes së më shumë grave në politikën armene dhe ka deklaruar se numri relativisht i ulët i deputetëve femra në Armeni nuk është për shkak të diskriminimit ligjor, por psikologjisë së grave.http://armla.am/wp-content/uploads/2016/05/Monitoring-report_CEDAW_eng.pdf

 Kritikët 
Ajo u kritikua për vdekjen e qytetarit të burgosur më parë Arthur Sargsyan.Ֆեյսբուքյան էջի գրառումները հանելով, ոչի՜նչ չի ջնջվում, Արփինե... Hraparak, March 2017 Më 17 mars 2017 pjesëmarrësit e një demonstrimi në Jerevan kërkuan të sillnin para drejtësisë Ministren e Drejtësisë Hovhannisyan, si dhe të gjithë hetuesit që dënuan Sargsyanin në paraburgim, gjë që indirekt çoi në vdekjen e tij.

 Referime 

Kategoria:Lindje 1983
Kategoria:Njerëz që jetojnë